smcproject/ml-wiki-sentences huggingface dataset:
കാവ് എന്നത് ക്ഷേത്രങ്ങൾ കേരളത്തിൽ സ്ഥാപിക്കപ്പെടുന്നതിനു മുൻപേ കേരളത്തിൽ നിലനിന്നിരുന്ന ദ്രാവിഡ രീതിയിലുള്ള ആരാധനാലയങ്ങളാണ്‌.
ആദിദ്രാവിഡ ദൈവമായ കൊറ്റവൈ ആണ്‌ കൂടുതൽ കാവുകളിലും പ്രതിഷ്ഠ.
പിന്നീട് ബുദ്ധ മതവും ജൈനമതവും പ്രചരിച്ച നാളുകളിൽ കാവ് കൂടുതൽ വിശാലമായി.
പാറകളിലും ഗുഹകളിലും മലകളിലുമാണ്‌ അവരുടെ ആരാധനാലയങ്ങൾ നടത്തിയിരുന്നത്.
ഇത്തരത്തിൽ പാറമേൽ ഉണ്ടായ കാവ് ആയിരിക്കണം പിന്നീട് പാറമേക്കാവ് ആയത്.
പിന്നീട് ആര്യവത്കരണത്തിനുശേഷം ക്ഷേത്രം ഇന്നത്തെ രീതിയിലേക്ക് മാറി.
പാറോ മരത്തിൻറെ ചുവട്ടിലായിരുന്നതിനാൽ  “പാറമേക്കാവ്” എന്ന പേർ വന്നു എന്നും പഴമ.
വടക്കുനാഥക്ഷേത്രത്തിലെ ഇലഞ്ഞി നിന്നിരുന്ന സ്ഥാനത്തായിരുന്നു, പാറമേക്കാവ് ഭഗവതിയുടെ പ്രതിഷ്ഠ.
അന്ന് അത് ഒരു ദാരുശില്പമായിരുന്നു.
പിന്നീട് ഭദ്രകാളിയായതിനാലും പ്രാധാന്യം കൂടി വന്നതിനാലും ക്ഷേത്രത്തിന്റെ പുറകിൽ പ്രതിഷ്ഠിക്കുകയായിരുന്നു.
പാറമേക്കാവ് ഭഗവതിയുടെ മൂലസ്ഥനം ഇലഞ്ഞിയായതുകൊണ്ടാണ് തൃശ്ശൂർ പൂരത്തിന് ഇലഞ്ഞിത്തറ മേളം ഇവിടെ നടത്തുന്നത്.
പാറമേക്കാവിൽ സന്ധ്യക്ക് വിളക്കുവെയ്ക്കുമ്പോൾ വടക്കുംനാഥനിലെ ഇലഞ്ഞിമരത്തിനു നേരെ വിളക്കു കൊളുത്തിക്കാണിക്കുന്ന ചടങ്ങ് ഇന്നുമുണ്ട്.
1968-ൽ ദ്രവ്യകലശത്തോടെ പഞ്ചലോഹവിഗ്രഹം പ്രതിഷ്ഠിച്ചു.
13 നിലകളോടു കൂടിയ ദീപസ്തംഭ  നിർമ്മിച്ചു.
നടപുരയും ഗോപുരവുമെല്ലാം ക്ഷേത്രത്തിന്റെ പ്രൌഡി വിളിച്ചോതുന്നു.
ഭദ്രകാളിയായിട്ടും ആദിപരാശക്തിയുമായിട്ടാണ് ഭഗവതിയെ സങ്കല്പിച്ചു പോരുന്നത്.
ക്ഷേത്ര സന്നിധിയിൽ ഇന്നു കാണുന്ന പാലമരം അടുത്ത കാലത്ത് വെച്ചു പിടിപ്പിച്ചതാണ്.
അതിനു മുമ്പ് 100 അടിയോളം ചുറ്റളവിൽ പടർന്നു പന്തലിച്ച് നിന്നിരുന്ന ഭീമൻ പാലയാണ് ഉണ്ടായിരുന്നത്.
അതിന്റെ തണലിലായിരുന്നു ദേശക്കാരുടെ ആലോചനകളും യോഗങ്ങളും.
പണ്ഡിതസദസ്സുകൾ പോലും പാലചുവട്ടിൽ നടന്നിരുന്നു.
തൃശ്ശൂർ പൂരത്തിന് വന്നിരുന്ന ആനകൾക്കു പോലും ഈ തണലായിരുന്നു താവളം.
ഈ പാല തീ പിടിച്ചു നശിച്ചതാണ്.
പിന്നീട് പ്രശ്നവിധിയിൽ കണ്ടതനുസരിച്ചാണ് പുതിയ പാല നട്ടു പിടിപ്പിച്ചത്.
ദേശക്കാർക്കാണ് ക്ഷേത്ര ഭരണം.
പൊതുയോഗം കൂടി ഭരണസമിതിയെ തിരഞ്ഞെടുക്കും.
ചിട്ടയായി ഭരണം നടത്തുന്നതിനുള്ള ഭരണഘടന 1101 മേടം 22-ന് (1925 മേയ് 4) തയ്യാറാക്കി.
ക്ഷേത്രസങ്കേതത്തിൽ 5 ദേശങ്ങളുണ്ട്.
അവിടെ നിന്നുള്ള പ്രതിനിധികളും പൊതുയോഗം തെരഞ്ഞെടുക്കുന്ന ഭാരവാഹികളും അടങ്ങുന്നതാ‍ണ് ഭരണസമിതി.
തൃശ്ശൂർ നഗരത്തിന് തെക്കുഭാഗത്തുള്ള കൂർക്കഞ്ചേരി ദേശത്തെ ചക്കുഞ്ചാത്ത് കുറുപ്പാൾ തറവാട്ടിലെ കാരണവർ തിരുമാന്ധംകുന്നു ഭഗവതിയുടെ കടുത്ത ഭക്തനും, ഉപാസകനും ആയിരുന്നു.
ഇടയ്ക്കിടെ അവിടെപ്പോയി ദർശനം നടത്തിയിരുന്ന അദ്ദേഹത്തിന് പ്രയാധിക്യം കാരണം ഇനി അവിടെപ്പോയി ദർശനം നടത്താൻ സാധിക്കാതെ വന്നാലോ എന്ന ചിന്തയിൽ അദ്ദേഹം അവിടെ പോയി ഭഗവതിയെ നിത്യവും സമീപത്തു കണ്ടു കുടികൊള്ളുവാൻ അനുഗ്രഹം വേണമേ എന്ന് ഉള്ളുരുകി പ്രാർത്ഥിക്കുകയും തറവാട്ടിലേക്ക് തിരിക്കുകയും ഉണ്ടായി.
യാത്രകഴിഞ്ഞ് ക്ഷീണിതനായി തിരിച്ചെത്തിയ കാരണവർ വടക്കുന്നാഥക്ഷേത്രത്തിലെത്തി വടക്കുന്നാഥനെയും ഉപദേവതകളെയും വന്ദിച്ചശേഷം  ഷേത്രത്തിനു പടിഞ്ഞാറുള്ള ഇലഞ്ഞിത്തറയിൽ തന്റെ കയ്യിലെ ഓലക്കുട തറയിൽ വെച്ചുകൊണ്ട് വിശ്രമിക്കുവാൻ ഇരുന്നപ്പോൾ ക്ഷീണത്താൽ മയങ്ങിപ്പോകുകയും ഉണ്ടായി..
ഉണർന്നെഴുന്നേറ്റ് കുടയുമെടുത്ത് പോകാൻ നിന്ന അദ്ദേഹം കുട അവിടെ ഉറച്ചു കഴിഞ്ഞതായി കണ്ടു.
ദേവീസാന്നിധ്യം കണ്ടതിനെ തുടർന്ന് ഭഗവതിയെ തന്റെ തറവാട്ടിലെ കളരിയിൽ പ്രതിഷ്ഠിച്ചു യഥാവിധി പൂജാവിധികൾ ചെയ്തുകൊള്ളാം എന്ന് മനമുരുകി പ്രാർത്ഥിച്ചതിനെ തുടർന്ന് ഓലക്കുട അവിടെ നിന്നും എടുക്കുകയും തുടർന്ന് ചക്കുഞ്ചാത്ത്ത കുറുപ്പാൾ തറവാട്ടിലെ കളരിയിൽ ദേവിയെ ശാക്തേയവിധി പ്രകാരം പ്രതിഷ്ഠിയ്ക്കുകയും ചെയ്തു.
ദേവിയുടെ പ്രതിഷ്ഠ നടത്തിയ കളരിയുടെ തൊട്ടുപുറകിലുള്ള പാറോം മരച്ചുവട്ടിൽ ആയതിനാൽ പാറോംകാവ് ഭഗവതി എന്ന് ദേശനിവാസികൾ വിളിച്ചു പോന്നു.
കാലക്രമേണ പാറോംകാവ് ലോഭിച്ചു പാറമേക്കാവ് ഭഗവതി എന്നറിയപ്പെട്ടു.
ദേവീദർശനം വെളിപ്പെട്ടത് ഇലഞ്ഞിത്തറയിൽ വെച്ചായത് കൊണ്ട് കാരണവർ അവിടെയും ദേവിയുടെ ഒരു ചെറിയ ശിലാപ്രതിഷ്ഠ നടത്തി.
പിന്നീട് വടക്കുംനാഥക്ഷേത്രം കൂടുതൽ വിപുലീകരിക്കുന്നതിന്റെ ഭാഗമായി ഈ പ്രതിഷ്ഠ വടക്കുംനാഥക്ഷേത്രത്തിന് കിഴക്കുഭാഗത്തുള്ള കൂറ്റൻ പാറയുടെ മുകളിലേയ്ക്കുമാറ്റി.
കൂർക്കഞ്ചേരി കുറുപ്പാൾ തറവാട്ടിലെ കാരണവരുടെ കളരിയിൽ പാറമേക്കാവ് ഭഗവതിയുടെ പ്രതിഷ്ഠ കൂടാതെ ചണ്ഡികാദേവി, മനക്കൊടി അയ്യപ്പൻ , വനശാസ്താവ്, മണികണ്ഠൻ, വീരഭദ്രൻ, കുറുപ്പാൾ കാരണവർ എന്നീ പ്രതിഷ്ഠകൾ കൂടിയുണ്ട്.
കാരണവർ ദേവിയിൽ സമാധി പ്രാപിച്ചതോടെ അദ്ദേഹത്തിന്റെ രൂപം പിന്തലമുറക്കാർ കളരിയ്ക്കുപുറത്ത് പ്രതിഷ്ഠിയ്ക്കുകയാണ് ഉണ്ടായത്.
ശിവലിംഗ രൂപത്തിലുള്ള ഒരു കുഴയുടെ രൂപത്തിലാണ് കാരണവരുടെ പ്രതിഷ്ഠ നടത്തിയത്.
കുറുപ്പാൾ കാരണവർക്ക് ദേവിയുമായുള്ള അഭേദ്യമായ ബന്ധമുള്ളതിനാൽ പുറത്തുള്ള പ്രതിഷ്ഠ ഉറയ്ക്കാതെയിരിയ്ക്കുകയും, പിന്നീട് ജ്യോതിഷവിധി പ്രകാരം കളരിയ്ക്ക് അകത്തുതന്നെ പ്രതിഷ്ഠിയ്ക്കുകയും ചെയ്യുകയായിരുന്നു.
കൂർക്കഞ്ചേരി കുറുപ്പാൾ കളരിയോട് അനുബന്ധിച്ചു സർപ്പക്കാവും, ബ്രഹ്മരക്ഷസ്സിന്റെ പ്രതിഷ്ഠയും നിലകൊള്ളുന്നു.
മിഥുനമാസത്തിലെ പൂയം നാളാണ് കൂർക്കഞ്ചേരി കുറുപ്പാൾ കളരിയിൽ ദേവിയുടെ പ്രതിഷ്ഠാദിനം.
ഇന്നും പാറമേക്കാവ് ക്ഷേത്രത്തിലെ വേല അടിയന്തരം പ്രമാണിച്ച് ക്ഷേത്രകോമരം കൂർക്കഞ്ചേരി കുറുപ്പാൾ കളരിയിൽ വരുകയും അരിയേറു നടത്തി മൂലസ്ഥാനത്തോടുള്ള കടപ്പാട് അറിയിയ്ക്കുകയും ചെയ്തു വരുന്നു.
മകരമാസത്തിലെ പാനപ്പറ, തൃശ്ശൂർ പൂരത്തോടനുബന്ധിച്ചുള്ള പൂരപ്പറ ഇതെല്ലാം തുടങ്ങുന്നത് കൂർക്കഞ്ചേരി കുറുപ്പാൾ തറവാട്ടിൽ നിന്നുമാണ്.
ഭക്തനായ കാരണവർ ഇലഞ്ഞിത്തറയിൽ വിശ്രമിച്ചതിനെ തുടർന്ന് ദേവീചൈതന്യം ബോധ്യപ്പെട്ടതിന്റെ ഓർമയ്ക്കാണ് തൃശ്ശൂർ പൂരത്തോട് അനുബന്ധിച്ചുള്ള വിശ്വപ്രസിദ്ധമായ ഇലഞ്ഞിത്തറ മേളം വടക്കുംനാഥ ക്ഷേത്രത്തിനകത്ത് നടത്തിവരുന്നത്.
കാലപ്പഴക്കംകൊണ്ട് ദാരുബിംഭത്തിന് ജീർണ്ണത വന്നപ്പോൾ അഷ്ടമംഗല്യ പ്രശ്നം നടത്തുകയും പ്രശ്നത്തിൽ പറഞ്ഞപ്രകാരം 1968ൽ പഞ്ചലോഹംകൊണ്ട് ആവരണം നിർമ്മിച്ച് ബിംബം വാർത്തുകെട്ടി നവീകരണ കലശം നടത്തുകയും ചെയ്തു.
1988ൽ നടന്ന അഷ്ടമംഗല്യ പ്രശ്നത്തിൽ ദാരുബിംബത്തിന് കാലപ്പഴക്കത്താൽ ജീർണ്ണതവന്നതുകോണ്ട് മാറ്റാൻ നിർദ്ദേശിച്ചു.
വയനാട് ജില്ലയിലെ മീനങ്ങാടി മത്സ്യാവതാര ക്ഷേത്രത്തിനടുത്ത് റോഡരുകിൽ നിന്നിരുന്ന പ്ലാവ് 1994 നവംബറിൽ മുറിച്ചുകൊണ്ടുവരികയും1995 ജൂലയിൽ ബിംബനിർമ്മാണം ആരംഭിച്ക്കുകയും ചെയ്തു.
ഒരു വർഷംകൊണ്ട് പൂർത്തിയായി.
പുതിയ ദാരുബിംബം വലുതായതുകൊണ്ട് ക്ഷേത്രനടയിൽ കൂടി കടത്താൻ പറ്റാതായപ്പോൾ ശ്രീകോവിൽ പൊളിച്ച് പുതിയത് അതേ അളവിൽ പണിയുകയും ചെയ്തു.
പ്രധാനബിംബം ദാരുബിംബമായതിനാൽ ആണ്ടിലൊരിക്കൽ കർക്കിടകത്തിൽ നിറപുത്തരി ദിവസം നടത്തുന്ന ചാന്താട്ടമല്ലാതെ അഭിഷേകങ്ങളില്ല.
നിത്യപൂജകളും പുഷ്പാഞ്ജലിയും അടുത്ത് കിഴക്കോട്ട് ദർശനമായ അർച്ചനാബിംബത്തിലാണ് നടക്കുന്നത്.
ദേശപ്പാട്ടിന് തിരു ഉടയാടയും വേലയ്ക്ക് കണ്ണാടി തിടമ്പും പൂരപ്പറയ്ക്കും ആറാട്ടിനും തൃശ്ശൂർ പൂരത്തിനും പഞ്ചലോഹവിഗ്രഹവും ആണ് കോലത്തിൽ എഴുന്നെള്ളിക്കുന്നത്.
ധ്വജപ്രതിഷ്ഠ
ഏറെക്കാലമായി പാറമേക്കാവിലമ്മയുടെ ഭക്തർ നടത്തിവന്ന ഒരു ആവശ്യമായിരുന്നു ക്ഷേത്രത്തിൽ ഒരു കൊടിമരം പ്രതിഷ്ഠിയ്ക്കുക എന്നത്.
അതനുസരിച്ച് 2019-ൽ ഒരു ദേവപ്രശ്നം ക്ഷേത്രത്തിൽ നടക്കുകയുണ്ടായി.
സ്വർണ്ണക്കൊടിമരം തന്നെ വേണമെന്നായിരുന്നു അതിൽ ദേവഹിതം.
അതനുസരിച്ച് 2019 അവസാനം തന്നെ കൊടിമരം നിർമ്മിയ്ക്കാൻ തുടങ്ങി.
കൊവിഡ്-19 കാരണം 2022 ഫെബ്രുവരി 7-ന് മകരമാസത്തിലെ അശ്വതി നക്ഷത്രത്തിൽ പൂർണമായ ആചാരവിധികളോടെ കൊടിമരം പ്രതിഷ്ഠിച്ചു.
തുടർന്നുവന്ന പത്തിന് എട്ടു ദിവസത്തെ ഉത്സവം കൊടികയറി.
ഇപ്പോൾ ഉത്സവം, പൂരം, വേല എന്നീ മൂന്ന് ആണ്ടുവിശേഷങ്ങളും ആചരിയ്ക്കുന്ന കേരളത്തിലെ ഏകക്ഷേത്രമാണ് പാറമേക്കാവ്.
നിത്യക്രമം
കാലത്ത് മൂന്നു മണിക്ക് നിയമവെടി, പിന്നെ ഏഴു തവണ ശംഖധ്വനി മുഴക്കി പള്ളിയുണർത്തൽ.
നാലു മണിക്ക് നടതുറക്കും.
നിർമ്മാല്യം കഴിഞ്ഞാൽ അർച്ചനാബിംബത്തിൽ ശംഖാഭിഷേകം.
മൂലബിംബത്തിൽ അഭിഷേകം ചെയ്തു പട്ടുകൊണ്ട് തുടയ്ക്കും.
അലങ്കാരത്തിനു ശേഷം 5.15-ന് മലർ, ത്രിമധുരം എന്നിവ നിവേദിക്കും.
സൂര്യനുദിക്കുന്നതിനു മുമ്പ് തിടപ്പള്ളിയിൽ വച്ച് ഗണപതിഹോമം നടക്കും.
ആറുമണിയ്ക്ക് ബ്രഹ്മരക്ഷസ്സ്, സപ്തമാതൃക്കൾ, വീരഭദ്രൻ, ഗണപതി എന്നിവർക്ക് വെള്ളനിവേദ്യം.
6.20 ദേവിക്ക് ഉഷനിവേദ്യവും പിന്നെ ഉഷഃപൂജയും.
ഏഴുമണിയ്ക്ക് ഉഷഃശീവേലിയുമുണ്ട്.
ഉച്ചപൂജക്ക് മുമ്പ് നവകാഭിഷേകം.
10.20-ന് ഉച്ചപൂജ.
അതിനുശേഷം ഉച്ചശീവേലി.
അതിനു ശേഷം 11.30-ന് നട അടയ്ക്കും.
ഉച്ചതിരിഞ്ഞ് 4 മണിക്ക് നടതുറക്കുന്നു.
സന്ധ്യയ്ക്ക് സൂര്യാസ്തമയസമയത്ത് ദീപാരാധന.
അതിനുശേഷം സന്ധ്യാനമസ്കാരം.
ഇതിനോടനുബന്ധിച്ച് വെളിച്ചപ്പാടിന്റെ എഴുന്നള്ളത്തുണ്ട്.
7.20-നാണ് അത്താഴ പൂജ.
അതിനുശേഷം എട്ടുമണിയോടെ അത്താഴശീവേലി.
8.30-ന് നട അടയ്ക്കും.
അമ്പലനടയിൽ ദിവസവും ഉഷപൂജക്കുശേഷം  ബ്രാഹ്മണിപ്പാട്ട് നടത്താറുണ്ട്.
എല്ലാമാസവും ആയില്യം നാളിൽ സർ‌പ്പപൂജയും വൃശ്ചികമാസത്തിലെ ആയില്യം നാളിൽ സർപ്പബലിയും നടത്താറുണ്ട്.
ദേവിയുടെ പ്രതിഷ്ഠാദിനമായ അത്തം നാളിൽ എല്ലാ മാസവും വിശേഷാൽ പൂജകളുണ്ട്.
എല്ലാമാസവും ഋഗ്വേദമുറജപവും യജുർവേദ മുറജപവും ക്ഷേത്രത്തിൽ നടത്താറുണ്ട്.
എല്ലാമാസവും ഉച്ചപൂജയ്ക്ക് മുമ്പ് സംക്രമപൂജ ചെയ്യാറുണ്ട്.
പൌർണ്ണമി ദിവസം സന്ധ്യക്ക് മുമ്പ് വാവുപൂജയും ഉണ്ടാവാറുണ്ട്.
വാർഷിക വിശേഷങ്ങൾ
മിഥുനത്തിലെ അത്തം നാൾ പ്രതിഷ്ഠാ ദിനമാണ്.
പ്രതിഷ്ഠാ ദിനത്തിനു മുമ്പ് ദ്രവ്യകലശം നടക്കും.
ആറുദിവസമാണ് ഇതിന്റെ ചടങ്ങുകൾ.
പ്രതിഷ്ഠാദിനത്തിന്റെ തലേന്ന് ഇത് അവസാനിക്കും.
കർക്കിടകത്തിലെ കറുത്തവാവ് കഴിഞ്ഞുവരുന്ന ഞായറാഴ്ചയാണ് ഇല്ലംനിറ നടക്കുന്നത്.
അന്നു തന്നെയാണ് ചാന്താട്ടവും.
നവരാത്രി ദിവസങ്ങൾ, മകരചൊവ്വ, ഭരണി നാൾ തുടങ്ങിയവ വിശേഷം.
പാറമേക്കാവ് ദേവസ്വം
ക്ഷേത്രഭരണം പാറമേക്കാവ് ദേവസ്വം എന്ന പേരിൽ സ്വയം ഭരിച്ചു വരുന്നു.
ഇപ്പോൾ ക്ഷേത്രത്തിന് സ്വന്തമായി വ്യവസായ കെട്ടിടങ്ങളും, കല്യാണ മണ്ഡപങ്ങൾ, വിദ്യാഭ്യാസ സ്ഥാപനങ്ങൾ ഉണ്ട്.
ക്ഷേത്രത്തിനു മുന്നിലെ സ്വന്തം ഓഫീസ് കെട്ടിടം / ഷോപ്പിംഗ് കോപ്ലക്സ് തെക്കെ നടക്കാവിലെ ഓഫീസ് കെട്ടിടം/ ഷോപ്പിംഗ് കോപ്ലക്സ് കലാക്ഷേത്രം (ക്ഷേത്രവാദ്യകലകൾ) പാറമേക്കാവ് ദേവസ്വം വിമൻസ് കോളേജ് വിദ്യമന്ദിർ സ്കൂൾ ചാരിറ്റബിൽ ക്ലീനിക്ക് അവലംബം Paramekkavu Bagavathi Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
1 2 3 4 5 6 7 ↑ {{ cite book }} : Cite has empty unknown parameter: | coauthors= ( help ) ↑ പി.ജി.രാജേന്ദ്രൻ രചിച്ച “ക്ഷേത്ര വിജ്ഞാനകോശം” ↑ പി.ആർ.രവിചന്ദ്രൻ, ശ്രീ പാറമേക്കാവ് ക്ഷേത്ര മാഹാത്മ്യം പുരാവൃത്തങ്ങളിലൂടെ- പാറമേക്കാവ് പിള്ളേർപാട്ട് ആഘോഷ കമ്മിറ്റി ↑ "Thrissur Pooram- The ultimate Festival" .
Published by C.A. Menon Asspciates ,Thrissur May 2006 ചിത്രശാല
മയ്യനാട് ഇംഗ്ലീഷ് വിലാസം https://ml.wikipedia.org/wiki/Mayyanad മയ്യനാട് റെയിൽവേ സ്റ്റേഷൻ
കൊല്ലം ജില്ലയിലെ ഒരു കടലോര ഗ്രാമമാണ് മയ്യനാട് .
ഗുണ്ടർട്ട് നിഘണ്ടുവിൽ "മയ്യം" എന്ന വാക്കിന് നടുമ എന്ന അർത്ഥം കൽപ്പിച്ചിട്ടുണ്ട്.
കൊല്ലം മുതൽ പരവൂർ തെക്കുംഭാഗം വരെ നീണ്ട വേണാട്ട് രാജ്യത്തിന്റെ മദ്ധ്യ ഭാഗത്ത് സ്ഥിതി ചെയ്യുന്നു എന്നതിനാലാണ് ഈ സ്ഥലത്തിന് മയ്യനാട് എന്ന നാമം ഉണ്ടായത് എന്നൊരു വാദമുണ്ട്.
സി. കേശവൻ , സി.വി. കുഞ്ഞരാമൻ തുടങ്ങിയ മഹാരഥൻമാർ ജനിച്ച് വളർന്ന മണ്ണാണ് മയ്യനാട്ടേത്.
കൊല്ലം ജില്ലയുടെ സാംസ്കാരിക കേന്ദ്രം എന്നു മയ്യനാടിനെ പലപ്പോഴും വിശേഷിപ്പിക്കാറുണ്ട്.
കൊല്ലം ജില്ലയിലെ തെക്കൻ കടലോരഗ്രാമമായ ഈ പ്രദേശം, ജില്ലാ ആസ്ഥാനത്ത് നിന്നും 10 km തെക്ക് കിഴക്കായി കടലോരത്തേക്ക് ചേർന്ന് നിൽക്കുന്നു.
NH 66 കടന്ന് പോകുന്ന മേവറം,ഉമയനല്ലൂർ കൊട്ടിയം പ്രദേശങ്ങൾ ഉൾപ്പെടെ തെക്കോട്ട് മാറി ഏതാണ്ട് മൂന്നു വശവും പരവൂർ കായലിനാൽ ചുറ്റപ്പെട്ടു കിടക്കുകയാണ് മയ്യനാട്.
ഈ പ്രദേശത്തെക്കുറിച്ച് ' ഉണ്ണുനീലിസന്ദേശം ', ' കുചേലവൃത്തം വഞ്ചിപ്പാട്ട് ', ' മയൂര സന്ദേശം ' തുടങ്ങിയ കാവ്യങ്ങളിലും കൂടാതെ പല ചരിത്ര യാത്രാ വിവരണ ഗ്രന്ഥങ്ങളിലും പരാമർശിക്കുന്നുണ്ട്.
ഭുമിശാസ്ത്രപരമായ പ്രത്യേകതകൾ
ഭുമദ്ധ്യ രേഖയിൽ നിന്നും 8.18 o ഉത്തര അക്ഷാംശ രേഖയിലും ഗ്രീനിച്ചിൽ നിന്നും 79.5 o പൂർവ്വ രേഖാംശ രേഖയിലും സ്ഥിതി ചെയ്യുന്ന പ്രദേശമാണിത്.
മൂന്ന് വശവും പരവൂർ കായലിനാൽ ചുറ്റപ്പെട്ട് വയലുകളും തോടുകളും നിറഞ്ഞ പ്രദേശമാണ് മയ്യനാട്.
1762 ഹെക്ടർ വിസ്തൃതിയിൽ, താരതമ്യേന സമനിരപ്പിൽ പരന്നു കിടക്കുന്ന ഈ പ്രദേശത്തിന്റെ വടക്കു കിഴക്കൻ പ്രദേശം അൽപം പൊങ്ങിയിട്ടാണ്.
മയ്യനാടിന്റെ പടിഞ്ഞാറുഭാഗത്തു താന്നി മുതൽ പൊഴിക്കര വരെ കാണപ്പെടുന്ന മണൽത്തിട്ട അറബിക്കടലിനെയും പരവൂർ കായലിനെയും വേർതിരിക്കുന്നു.
മയ്യനാട് ഗ്രാമ പഞ്ചായത്ത് എൽ.ഡി.എഫ് നേതൃത്വത്തിലാണ്.
ഇരവിപുരം ആണ് മയ്യനാട് ജില്ല ഉൾപ്പെടുന്ന നിയമസഭാ മണ്ഡലം.
കഴിഞ്ഞ രണ്ട് തിരഞ്ഞെടുപ്പുകളായി ഇവിടെ ഇടതുപക്ഷജനാധിപത്യ സ്ഥാനാർത്ഥിയായ എം. നൗഷാദ് ( സി.പി.ഐ. (എം) ) ആണ് 2016ലും 2021ലും വിജയിച്ചത്.
അതിനു മുൻപ് എ.എ. അസീസ്സ് ( ആർ എസ്.പി ) ആണ് വിജയിച്ച് വരുന്നത്.
അതിനു മുൻപത്തെ തിരഞ്ഞെടുപ്പിലും (1996), ഇടതുപക്ഷജനാധിപത്യ സ്ഥാനാർത്ഥി തന്നെയാണ് ജയിച്ചത്.
ഇരവിപുരത്തുനിന്ന് നീയമസഭാംഗമായിരുന്ന മുസ്ലീം ലീംഗ് നേതാവ് പി.കെ.കെ. ബാവ സംസ്ഥാന മന്ത്രിസഭയിൽ പൊതു മരാമത്ത് വകുപ്പ് കൈകാര്യം ചെയ്തിട്ടുണ്ട്.
സാംസ്കാരിക സ്ഥാപനങ്ങൾ വെൺപാലക്കാര ശാരദാ വിലാസിനി വായനശാല  ( കേരള സംസ്ഥാന ലൈബ്രറി കൌൺസിൽ മാതൃക ഗ്രാമീണ ഗ്രന്ഥശാലയായി തിരഞ്ഞെടുത്തിട്ടുണ്ട്) ഡി ബാലചന്ദ്രൻ പബ്ലിക് ലൈബ്രറി നവരംഗം മയ്യനാട്‌ സി.കേശവൻ മെമ്മോറിയൽ LRC മയ്യനാട് ഗാന്ധി സെന്റിനറി മെമ്മോറിയൽ ലൈബ്രറി വിദ്യാഭ്യാസ സ്ഥാപനങ്ങൾ മയ്യനാട് ഹയ്യർ സെക്കണ്ടറി സ്കൂൾ ഗവണ്മെന്റ് ഹയ്യർ സെക്കണ്ടറി സ്കൂൾ വെള്ളമണൽ ഗവണ്മെന്റ് ITI മയ്യനാട് LMS LP സ്കൂൾ ശാസ്‌താംകോവിൽ LP സ്‌കൂൾ ഗവണ്മെന്റ് ന്യൂ LP സ്കൂൾ ഇരവിപുരം,കൂട്ടിക്കട ആലുമ്മൂട് LP സ്‌കൂൾ ഗവണ്മെന്റ് UP സ്‌കൂൾ കാക്കോട്ടുമൂല KPM മോഡൽ സ്‌കൂൾ,  ധവളക്കുഴി St Mary's CBSE സ്‌കൂൾ,പുല്ലിച്ചിറ St Mary's LP സ്‌കൂൾ,പുല്ലിച്ചിറ ബ്ലൂ സ്റ്റാർ പബ്ലിക് സ്‌കൂൾ, ആലുമ്മൂട് റോസ് ഡെയ്‌ൽ പബ്ലിക് സ്‌കൂൾ, ആലുമ്മൂട് ആരാധനാലയങ്ങൾ മരിയൻ തീർഥാടന കേന്ദ്രമായ പുല്ലിച്ചിറ പള്ളി ആനവാൽ പിടി എന്ന ചടങ്ങ് കൊണ്ട് പ്രശസ്തമായ ഉമയനല്ലൂർ ബാല സുബ്രമണ്യ ക്ഷേത്രം മുക്കം തെക്കുംഭാഗം ജുമാമസ്ജിദ് ജന്മംകുളം ഭഗവതി ക്ഷേത്രം കൊച്ചുനട ഭഗവതി ക്ഷേത്രം വലിയവിള മാടൻനട ക്ഷേത്രം വയലിൽ മാടൻനട ക്ഷേത്രം ആയിരംതെങ്ങു ജുമാമസ്ജിദ് ആക്കോലിൽ ജുമാമസ്ജിദ് കൂട്ടിക്കട ടൗണ് ജുമാമസ്ജിദ് കൂട്ടിക്കട ശാസ്താംവെളി ധർമ്മശാസ്താ ക്ഷേത്രം മയ്യനാട് ശാസ്‌താംകോവിൽ ധർമ്മശാസ്താ ക്ഷേത്രം ധവളക്കുഴി ശ്രീ അനന്തപദ്മനാഭമഹാലക്ഷ്മി ക്ഷേത്രം തിരുഹൃദയ ദേവാലയം കാക്കോട്ടുമൂല മുക്കം സെയ്ന്റ് ജേക്കബ്‌സ് ദേവാലയം സെയ്ന്റ് ജോസഫ് ദേവാലയം , ആലുമ്മൂട് കൊട്ടിയം മഹാവിഷ്ണു ക്ഷേത്രം മണ്ണാണിക്കുളം ഭഗവതി ക്ഷേത്രം വൈക്കോത്തോടം ശ്രീകൃഷ്ണസ്വാമി ക്ഷേത്രം വലിയതോട്ടത്തുകാവ് മഹാദേവർ ക്ഷേത്രം മുളയ്ക്കൽക്കാവ് ദേവീക്ഷേത്രം കളരിപുരയിടം ദുർഗാദേവി ക്ഷേത്രം കിണറുവിള ദേവി ക്ഷേത്രം ഗുരുനാഗപ്പൻക്കാവ് ക്ഷേത്രം കിഴക്കേതൊടി മൂർത്തിക്ഷേത്രം മറുതാപുര ശിവദുർഗ്ഗാ ക്ഷേത്രം വിനോദസഞ്ചാരം
പ്രകൃതിരമണീയമായ താന്നി ബീച്,കേരളത്തിലെ തന്നെ പ്രസിദ്ധമായ ബീച്ചുകളിൽ ഒന്നാണ്.
വിദേശികളും സ്വദേശികളുമായ ധാരാളം സഞ്ചാരികൾ ഇവിടം സന്ദർശിക്കുന്നു ഗതാഗതം
കൊല്ലം-തിരുവനന്തപുരം തീവണ്ടിപ്പാതയിൽ , മയ്യനാട് തീവണ്ടി നിലയം സ്ഥിതിചെയ്യുന്നു.
രണ്ടു പ്ലാറ്റ്‌ഫോമുകളും ഒരു മേൽപ്പാലവുമുള്ള ഇവിടെ 14 തീവണ്ടികൾക്കു സ്റ്റോപ് ഉണ്ട്.
ഇവിടെനിന്നും തിരുവനന്തപുരം , കൊല്ലം , എറണാകുളം , ആലുവ , ഗുരുവായൂർ , കോട്ടയം ,ആലപ്പുഴ, കായംകുളം, ചെങ്ങന്നൂർ, മാവേലിക്കര, തിരുവല്ല, ഷൊർണൂർ , കരുനാഗപ്പള്ളി , കൊട്ടാരക്കര , പുനലൂർ , നാഗർകോവിൽ , കന്യാകുമാരി , മധുര , തിരുനെൽവേലി നഗരങ്ങളിലേക്ക് തീവണ്ടികൾ ഉണ്ട്.
കന്യാകുമാരി - പൻവേൽ ദേശീയപാത 66 മയ്യനാടിന്റെ വടക്കു ഭാഗത്തു കൂടി കടന്നു പോകുന്നു.
കൊല്ലം നഗരവുമായും കൊട്ടിയം ജംഗ്ഷനുമായും മയ്യനാടിനെ റോഡ്‌ മാർഗം ബന്ധിപ്പിച്ചിരിക്കുന്നു.
രണ്ട് ഭാഗത്തേക്കും ധാരാളം പ്രൈവറ്റ് ബസുകൾ ദിനംപ്രതി സർവീസ് നടത്തുന്നു.
തീരദേശപാത മയ്യനാടിനെ പരവൂർ , വർക്കല , ഇരവിപുരം എന്നീ പ്രദേശങ്ങളുമായി ബന്ധിപ്പിക്കുന്നു.
നിർദ്ദിഷ്ട തീരദേശ ഹൈവേ ഇതു വഴി കടന്നു പോകുന്നു.
പ്രശസ്തരായ മയ്യനാട്ടുകാർ സി കേശവൻ സി.വി. കുഞ്ഞുരാമൻ മയ്യനാട് എ. ജോൺ മറ്റ് പ്രധാന കണ്ണികൾ
മയ്യനാട് വിക്കിമാപ്പിയയിൽ
ഇരവിപുരം
ഇരവിപുരം കേരളത്തിൽ കൊല്ലം നഗരത്തിനു സമീപസ്ഥമായ സ്ഥലമാണ്.
കൊല്ലം സിറ്റി കോർപ്പറേഷന്റെ ആറ് മേഖലകളിലൊന്നാണിത്.
കൊല്ലം നഗരത്തിന്റെ മറ്റ് മേഖലകൾ സെൻട്രൽ സോൺ -1 , സെൻട്രൽ സോൺ -2 , ശക്തികുളങ്ങര , കിളികൊല്ലൂർ , വടക്കേവിള എന്നിവയാണ്.
കൊല്ലം നഗരത്തിൽ നിന്നും ഏകദേശം 8 കിലോമീറ്റർ അകലെയാണ് ഇരവിപുരം നഗരം സ്ഥിതിചെയ്യുന്നത്.
മറ്റു സമീപസ്ഥ പട്ടണങ്ങൾ കൊട്ടിയം , മയ്യനാട് , പരവൂർ എന്നിവയാണ്.
ഇരവിപുരത്തുനിന്ന് 19 കിലോമീറ്റർ ദൂരെയാണ് പരവൂർ സ്ഥിതിചെയ്യുന്നത്.
ഇരവിപുരം റെയിൽവേ സ്റ്റേഷനാണ് ഏറ്റവും അടുത്തുള്ള റെയിൽവേ സ്റ്റേഷൻ.
കൊല്ലം നഗരത്തിലെ മൂന്ന് റെയിൽവേ സ്റ്റേഷനുകളിൽ ഒന്നാണിത്.
അറബിക്കടലിനുടനീളമായുള്ള ഒരു നീണ്ട തീരപ്രദേശമാണിത്.
സംസ്ഥാന സർക്കാർ ഓഫീസുകൾ ഇരവിപുരം സബ് രജിസ്ട്രാർ ഓഫീസ് അസിസ്റ്റൻറ് ഡയറക്ടർ ഓഫ് അഗ്രിക്കൾച്ചർ, ഇരവിപുരം, വാളത്തുംഗൽ പി.ഒ. ഇരവിപുരം കൃഷിഭവൻ, വാളത്തുംഗൽ പി.ഒ. ഇരവിപുരം വില്ലേജ് ഓഫീസ്, വാളത്തുംഗൽ പ.
ഒ. ഇരവിപുരത്തെ ലാൻറ്മാർക്കുകൾ ബിഷപ്പ് ജെറോം ഇംഗ്ലീഷ് മീഡിയം പബ്ലിക് സ്കൂൾ.
സെൻറ് ജോൺസ് ഹൈസ്കൂൾ, ഇരവിപുരം.
ഗവൺമെൻറ് ഹൈസ്കൂൾ, വാളത്തുംഗൽ ഗവൺമെൻറ് VHSS,വാളത്തുംഗൽ.
ഗവൺ‌മെൻറ് പ്രൈമറി സ്കൂൾ, വാളത്തുംഗൽ ബിലീവേർസ് ചർച്ച് മഹാത്മ സെൻട്രൽ സ്കൂൾ.
CVMLPS സ്കൂൾ, താന്നി.
മന്നം മെമ്മോറിയൽ സ്കൂൾ, പിണയ്ക്കൽ .
ഗവൺമെൻറ് ഹൈയർ സെക്കൻററി സ്കൂൾ, ഇരവിപുരം, തട്ടാമല .
ഇരവിപുരം റെയിൽവേ സ്റ്റേഷൻ, കാവൽപ്പുര .
നിർമ്മല ഹോസ്പിറ്റൽ, കാവൽപ്പുര, ഇരവിപുരം.
ആലുമ്മൂട് ശിവക്ഷേത്രം.
ജോൺസ് ബാപ്റ്റിസ്റ്റ് ചർച്ച്, ഇരവിപുരം.
പുത്തൻചന്ത ശ്രീകൃഷ്ണസ്വാമി ക്ഷേത്രം ശ്രീ ശരവണ ക്ഷേത്രം (വഞ്ചിയിൽ കോവിൽ) കളരിവാതുക്കൽ മഹാദേവർ ക്ഷേത്രം വാളത്തുംഗൽ കാവ്.
കൊല്ലൂർവിള ജുമാ മസ്ജിദ്.
ECHS പോളിക്ലിനിക്.
ചെട്ടിനട ശ്രീ ദുർഗ്ഗ് /ഭദ്ര ദേവി ക്ഷേത്രം.
ചെട്ടിനട അമ്പലക്കുളം, ഇരവിപുരം ജംഗ്ഷൻ, ഇരവിപുരം.
പുത്തൻനട ശ്രീ ദുർഗ്ഗാ ദേവി ക്ഷേത്രം.
പുത്തൻനട വരുവിൽ കാവ്ക്ഷേത്രം.
സ്നേഹതീരം സുനാമി റെസിഡൻസ് അസോസിയേഷൻ, വടക്കുംഭാഗം .
സിവിൽ സപ്ലെ, തിരുമുക്ക് .
ഗുഡ് ഷെപ്പേർഡ് കിൻറർ ഗാർട്ടൻ, കാവൽപ്പുര.
കൊല്ലം കൊല്ലം മുനിസിപ്പൽ കോർപ്പറേഷൻ ശക്തികുളങ്ങര കിളികൊല്ലൂർ വടക്കേവിള അവലംബം
കുഴൂർ ശ്രീ സുബ്രഹ്മണ്യസ്വാമി ക്ഷേത്രം This article does not cite any sources .
Find sources: "കുഴൂർ ശ്രീ സുബ്രഹ്മണ്യസ്വാമി ക്ഷേത്രം" – news · newspapers · books · scholar · JSTOR ( Learn how and when to remove this message ) കുഴൂർ_ശ്രീ_സുബ്രമണ്യ_സ്വാമി_ക്ഷേത്രം-ഗോപുര വാതിൽ കുഴൂർ ശ്രീ സുബ്രമണ്യ സ്വാമി ക്ഷേത്രം കൊടിമരം-കുഴൂർ ശ്രീ സുബ്രമണ്യ സ്വാമി ക്ഷേത്രം
മധ്യകേരളത്തിൽ , തൃശ്ശൂർ ജില്ലയുടെ തെക്കേ അറ്റത്ത് സ്ഥിതിചെയ്യുന്ന കുഴൂർ എന്ന ഗ്രാമത്തിലെ പ്രധാനക്ഷേത്രമാണ് കുഴൂർ സുബ്രമണ്യസ്വാമിക്ഷേത്രം .
ബാലഭാവത്തിലുള്ള സുബ്രമണ്യനാണ് ഈ ക്ഷേത്രത്തിലെ പ്രധാനപ്രതിഷ്ഠ.
ഐതിഹ്യമനുസരിച്ച് ഇവിടെ പ്രതിഷ്ഠ നടത്തിയത് ചേരമാൻ പെരുമാളാണ് .
ഗണപതിയും അയ്യപ്പനും ശിവനും ഭദ്രകാളിയും നാഗദൈവങ്ങളും ബ്രഹ്മരക്ഷസ്സും ഉപപ്രതിഷ്ഠകളാണ്.
വൃശ്ചികമാസത്തിൽ തൃക്കാർത്തിക ആറാട്ടായി പത്തുദിവസത്തെ ഉത്സവവും മകരമാസത്തിലെ തൈപ്പൂയവും തുലാമാസത്തിലെ സ്കന്ദഷഷ്ഠിയുമാണ് ക്ഷേത്രത്തിലെ വിശേഷദിവസങ്ങൾ.
കൂടാതെ, എല്ലാ മാസവും വരുന്ന വെളുത്തപക്ഷത്തിലെ ഷഷ്ഠിനാളുകൾ , ചൊവ്വാഴ്ചകൾ , കാർത്തിക - വിശാഖം - പൂയം എന്നീ നക്ഷത്രങ്ങൾ എന്നിവയും അതിവിശേഷമാണ്.
കുഴൂർ ഗ്രാമത്തിന്റെ ഒത്തനടുക്കായാണ് ക്ഷേത്രം സ്ഥിതിചെയ്യുന്നത്.
ക്ഷേത്രത്തിന് മുന്നിലൂടെ ബസ് റൂട്ട് കടന്നുപോകുന്നു.
പ്രധാന വഴിയിൽ നിന്നു നോക്കിയാൽത്തന്നെ ക്ഷേത്രപരിസരം മുഴുവൻ കാണാവുന്നതാണ്.
കുഴൂർ പോസ്റ്റ് ഓഫീസ്, പെട്രോൾ പമ്പ്, അക്ഷയ സെന്റർ, ഹോട്ടലുകൾ, കടകംബോളങ്ങൾ തുടങ്ങിയ സൗകര്യങ്ങൾ ക്ഷേത്രത്തിന്റെ നാലുഭാഗത്തുമായി കാണാം.
ഈ കുളത്തിൽ കുളിച്ചാണ് ശാന്തിക്കാരും ഭക്തരും മറ്റും ദർശനത്തിനെത്തുന്നത്.
ഇവിടെത്തന്നെയാണ് ഉത്സവക്കാലത്ത് ഭഗവാന്റെ ആറാട്ടും.
അവ പണിയാൻ ആലോചനയുണ്ട്.
കിഴക്കുവശം ഒഴിച്ചുള്ള ഭാഗങ്ങളെല്ലാം ഇപ്പോഴും ഗ്രാമീണത്തനിമ പോകാതെ നിൽക്കുന്നു.
കിഴക്കേ നടയിലെ പ്രവേശനകവാടത്തിന് ഇരുവശവുമായി രണ്ട് ആനകളുടെ രൂപങ്ങൾ കാണാം.
ഇവയെ കണ്ടുകൊണ്ടാണ് ക്ഷേത്രദർശനത്തിന് പോകുന്നത്.
കിഴക്കേ ഗോപുരത്തിലൂടെ അകത്തുകടന്നാൽ വലിയ ആനക്കൊട്ടിലിലേയ്ക്കാണ് എത്തുന്നത്.
അസാമാന്യവലുപ്പവും നീളവുമുള്ള ഈ ആനക്കൊട്ടിലിന് പതിനാറ് തൂണുകളാണുള്ളത്.
അവയിലെല്ലാം വിവിധ ദേവീദേവരൂപങ്ങൾ കാണാം.
അവയ്ക്കപ്പുറമാണ് ഭഗവദ്വാഹനമായ മയിലിനെ ശിരസ്സിലേറ്റുന്ന ഉത്തുംഗമായ ചെമ്പുകൊടിമരം കാണുന്നത്.
തേക്കിൻതടിയിൽ തീർത്ത്, എട്ടോളം ചെമ്പുപറകൾ ഇറക്കിവച്ച ഈ കൊടിമരത്തിന് ഏകദേശം നൂറടി ഉയരം കാണും.
ഇതിനപ്പുറം ബലിക്കൽപ്പുര കാണാം.
അസാമാന്യ വലുപ്പമുള്ള ബലിക്കല്ലാണ് ഇവിടെയുള്ളത്.
തന്മൂലം പുറത്തുനിന്നുനോക്കിയാൽ ഇവിടെ വിഗ്രഹം കാണാൻ സാധിയ്ക്കില്ല.
ഭഗവാന്റെ മുഖ്യസൈന്യാധിപനായ ധൂർത്തസേനനെയാണ് ഇവിടെ വലിയ ബലിക്കല്ല് പ്രതിനിധീകരിയ്ക്കുന്നത്.
ഇതിന്റെ ചുവട്ടിലായി അപ്പം പോലെ വേറെയും എട്ട് ചെറിയ ബലിക്കല്ലുകൾ കാണാം.
അവ ഭഗവാന്റെ ഉപസൈന്യാധിപന്മാരെ പ്രതിനിധീകരിയ്ക്കുന്നു.
ദേവസേനാപതി, അഗ്നിലോചനൻ, ദണ്ഡഹസ്തൻ, അസിധാരിണി, പാശപാലൻ, ധ്വജശേഖരൻ, ഗതി, ശൂലവാസി എന്നിവരാണ് ഈ ഉപസൈന്യാധിപന്മാർ.
എന്നാൽ ഇവർക്ക് ഇവിടങ്ങളിൽ ബലിതൂകാറില്ല.
കൂടാതെ നിരവധി പുരാണകഥകളും മൃഗമാല, പക്ഷിമാല, ഭൂതമാല തുടങ്ങിയവയും ഇവിടെ കാണാം.
ഇവയെല്ലാം ക്ഷേത്രത്തിലെ പ്രധാന ആകർഷണങ്ങളാണ്.
ഏകദേശം നാലേക്കർ വിസ്തീർണ്ണം വരുന്ന മതിലകമാണ് കുഴൂർ ക്ഷേത്രത്തിലേത്.
ഇതിനകത്ത് നിരവധി മരങ്ങൾ തഴച്ചുവളരുന്നുണ്ട്.
തെക്കുകിഴക്കേമൂലയിൽ, മേൽക്കൂരയില്ലാത്ത ഒരു തറയിലാണ് ഭദ്രകാളിയുടെ പ്രതിഷ്ഠ.
ഏകദേശം ഒരടി ഉയരം വരുന്ന, വാൽക്കണ്ണാടിയുടെ രൂപത്തിലുള്ള ഒരു ശിലാവിഗ്രഹമാണ് ഇവിടെയുള്ളത്.
മഞ്ഞൾ-കുങ്കുമ അഭിഷേകങ്ങൾ, ചെത്തിമാല ചാർത്തൽ, കടുംപായസം തുടങ്ങിയവയാണ് ഇവിടെ ദേവിയ്ക്ക് പ്രധാന വഴിപാടുകൾ.
ഇതിന് സമീപമുള്ള ഒരു തറയിലാണ് ബ്രഹ്മരക്ഷസ്സിന്റെ പ്രതിഷ്ഠ.
ഏകദേശം ഒരടി ഉയരം വരുന്ന, ശിവലിംഗരൂപത്തിലുള്ള വിഗ്രഹമാണ് ഇവിടെയും ബ്രഹ്മരക്ഷസ്സിന്.
പാൽപ്പായസമാണ് ഇവിടെയും പ്രധാന വഴിപാട്.
തെക്കുപടിഞ്ഞാറേമൂലയിൽ ഒറ്റതിരിഞ്ഞ ഒരു ശ്രീകോവിലിൽ കിഴക്കോട്ട് ദർശനമായാണ് ശാസ്താവിന്റെ പ്രതിഷ്ഠ.
ഏകദേശം മൂന്നടി ഉയരം വരുന്ന ശിലാവിഗ്രഹമാണ് ഇവിടയുള്ളത്.
ഇരിയ്ക്കുന്ന രൂപത്തിലുള്ള ഈ വിഗ്രഹത്തിന്, ശബരിമല ക്ഷേത്രത്തിലെ വിഗ്രഹവുമായി നല്ല രൂപസാദൃശ്യമുണ്ട്.
2021-ൽ ഈ ശ്രീകോവിൽ പുതുക്കിപ്പണിയുകയുണ്ടായി.
ആ രൂപത്തിലാണ് ഇപ്പോൾ ഇത് കാണപ്പെടുന്നത്.
ശാസ്താവിന്റെ ശ്രീകോവിലിനും തെക്കുപടിഞ്ഞാറായാണ് നാഗദൈവങ്ങളുടെ പ്രതിഷ്ഠ.
നാഗരാജാവായി വാസുകി കുടികൊള്ളുന്ന കാവിൽ, പരിവാരങ്ങളായി നാഗയക്ഷി , നാഗകന്യക , നാഗചാമുണ്ഡി എന്നീ പ്രതിഷ്ഠകളുമുണ്ട്.
നൂറും പാലും നേദിയ്ക്കുന്നതാണ് നാഗദൈവങ്ങൾക്കുള്ള പ്രധാന വഴിപാട്.
എല്ലാ മാസവും വരുന്ന ആയില്യം നാളുകൾ ഇവിടെ അതിവിശേഷമാണ്.
അവയിൽ, കന്നിമാസത്തിലെ ആയില്യത്തിന് സർപ്പബലിയുണ്ടാകും .
വടക്കുപടിഞ്ഞാറേമൂലയിൽ ദേവസ്വം ഓഫീസ് പണിതിട്ടുണ്ട്.
വളരെ പഴക്കം ചെന്ന ഒരു നിർമ്മിതിയാണ് ദേവസ്വം ഓഫീസിന്റേത്.
തന്മൂലം, നവീകരണം അത്യാവശ്യമാണ് ഇവിടെ.
കൊച്ചിൻ ദേവസ്വം ബോർഡിനുകീഴിലുള്ള ഒരു 'ബി' ഗ്രേഡ് ദേവസ്വമാണ് കുഴൂർ ദേവസ്വം.
മുമ്പ് ഗ്രാമക്ഷേത്രമായിരുന്ന ഐരാണിക്കുളം മഹാദേവക്ഷേത്രം അടക്കം കുഴൂരിലെയും സമീപഗ്രാമങ്ങളിലെയും എട്ടുക്ഷേത്രങ്ങൾ ഇതിന്റെ പരിധിയിൽ വരും.
ഇതിന്റെ നേരെ മുന്നിലായി ക്ഷേത്രം വക വെടിപ്പുര കാണാം.
വെടിവഴിപാട് ഇവിടെ ഭഗവാന് അതിപ്രധാനമാണ്.
പുലർച്ചെ പള്ളിയുണർത്തുന്നതുമുതൽ രാത്രി പള്ളിയുറക്കുന്നതുവരെയുള്ള എല്ലാ പ്രധാന ചടങ്ങുകൾക്കും ഇവിടെ വെടിശബ്ദമുണ്ടാകും.
കുഴൂരപ്പന്ന് വെടിവഴിപാട് നടത്തിയാൽ സർവ്വാഭീഷ്ടസിദ്ധിയാണെന്ന് ഭക്തർ വിശ്വസിയ്ക്കുന്നു.
വിശേഷദിവസങ്ങളിൽ ഇവിടെ വിശേഷാൽ സദ്യയുണ്ടാകും.
ദീർഘചതുരാകൃതിയിൽ നിർമ്മിച്ച അതിഭീമാകാരമായ ഒരു നിർമ്മിതിയാണ് ഇവിടത്തെ ശ്രീകോവിൽ.
ഒരുപാട് ദൂരെനിന്നുതന്നെ ഇതിന്റെ മേൽക്കൂര കാണാൻ കഴിയുമെന്നതാണ് വലിയ പ്രത്യേകത.
ഇതിന്റെ അധിഷ്ഠാനം തന്നെ ഏകദേശം നാലടി കാണും.
ശ്രീകോവിലിലേയ്ക്ക് നേരെ കയറാൻ കഴിയുന്ന വിധത്തിലാണ് ഇവിടെയുള്ള സോപാനപ്പടികൾ.
ഇതിന്റെ തുടക്കത്തിൽ ഇരുവശത്തുമായി വ്യാളീരൂപങ്ങളുണ്ട് .
ഇരുവശങ്ങളിലുമായി ശിവപാർവ്വതിമാരുടെ രൂപങ്ങളും കാണാം.
അകത്തേയ്ക്ക് കടന്നാൽ മൂന്നുമുറികൾ കാണാം.
ഏകദേശം ആറടി ഉയരം വരുന്ന സുബ്രഹ്മണ്യസ്വാമിവിഗ്രഹം കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു.
ബാലസുബ്രഹ്മണ്യന്റെ സങ്കല്പമാണ് പ്രതിഷ്ഠയ്ക്ക് നൽകുന്നതെങ്കിലും വിഗ്രഹത്തിന് ഉയരം ഇത്രയധികമുള്ളതിനാൽ ദേവസേനാപതിയുടെ ഭാവവും കണ്ടുവരുന്നു.
രണ്ടുകൈകളേ വിഗ്രഹത്തിനുള്ളൂ.
അവയിൽ വലതുകൈ മടക്കിവച്ച രൂപത്തിലാണ്; ഇടതുകൈ അരയിൽ കുത്തിനിൽക്കുന്നുണ്ട്.
ആയുധമായ വേൽ നെഞ്ചിനുകുറുകെ ചാരിവച്ച രൂപത്തിലാണ്.
അങ്ങനെ വിശ്വപ്രകൃതിയുടെ മൂലതേജസ്സിനെ മുഴുവൻ ആവാഹിച്ചുകൊണ്ട് ശ്രീ കുഴൂരപ്പൻ ശ്രീലകത്ത് വാഴുന്നു.
നിലവിൽ ചുവർച്ചിത്രങ്ങളാലോ ദാരുശില്പങ്ങളാലോ അലംകൃതമല്ല ഈ ശ്രീകോവിൽ.
എന്നാൽ, ശില്പകലാവൈദഗ്ധ്യത്തിന്റെ മകുടോദാഹരണമാണ്.
സോപാനപ്പടികൾ കൂടാതെ മുഖമണ്ഡപത്തിലേയ്ക്ക് (ശ്രീകോവിലിനകത്ത് ഏറ്റവും മുന്നിലെ മുറി) നേരിട്ട് കയറാനായി പ്രത്യേകം പടികൾ കൂടി ഇവിടെ നിർമ്മിച്ചിട്ടുണ്ട്.
ഇത് അപൂർവ്വം ക്ഷേത്രങ്ങളിൽ മാത്രമാണ് കാണാൻ സാധിയ്ക്കുന്നത്.
പൂജകൾ കഴിഞ്ഞ് പുറത്തേയ്ക്കിറങ്ങുമ്പോൾ വിഗ്രഹത്തിനുനേരെ പുറകുവശം വരാതെ പോകാൻ ഇതുമൂലം സാധിയ്ക്കുന്നു.
ശ്രീകോവിലിനകത്തേയ്ക്കുള്ള വാതിലിന്റെ ഇരുവശവും പതിവുപോലെ രണ്ട് ദ്വാരപാലകരൂപങ്ങൾ കാണാം.
ഇവയും കരിങ്കല്ലിൽ തീർത്തവയാണ്.
ഇവരെ തൊഴുത്, മണിയടിച്ച് ഇവരുടെ അനുവാദം വാങ്ങിയേ ശ്രീകോവിലിനകത്ത് പ്രവേശിയ്ക്കാവൂ എന്നാണ് ചിട്ട.
വടക്കുവശത്ത് അഭിഷേകതീർത്ഥം ഒഴുക്കിവിടാനായി ഓവ് പണിതിട്ടുണ്ട്.
അതിഗംഭീരമായ ഒരു നിർമ്മിതിയാണ് ഇവിടെയുള്ള ഓവും.
പ്രത്യേകതരം വലയങ്ങളോടുകൂടിയ യാത്രാപഥവും, ഗോമുഖത്തോടുകൂടിയ അറ്റവുമുള്ള ഈ ഓവ്, ഇവിടെയുള്ള ഒരു പ്രധാന ആകർഷണമാണ്.
ഇതിന്റെ ചുവട്ടിലായി സിംഹത്തിന്റെ ഒരു രൂപവും കൊത്തിവച്ചിട്ടുണ്ട്.
അങ്ങനെ ശില്പകലാവൈദഗ്ധ്യത്തിന്റെ ഉദാഹരണമായി ഈ ശ്രീകോവിൽ മാറുന്നു.
നാലമ്പലം അനുബന്ധക്ഷേത്രങ്ങൾ കുഴൂർ നാരായണൻ‌കുളങ്ങര ക്ഷേത്രം.
അടുത്ത ക്ഷേത്രങ്ങളായ നാരായണംകുളങ്ങര ക്ഷേത്രം , കാവിൽകുളങ്ങര ശ്രീകൃഷ്ണ ക്ഷേത്രം എന്നിവ ഇതിന്റെ അനുബന്ധ ക്ഷേത്രങ്ങളാണ്.
വർഷം തോറും നടക്കുന്ന ഷഷ്ഠി - പൂയ്യ ഉത്സവങ്ങളിൽ ഈ ക്ഷേത്രങ്ങൾക്ക് സുപ്രധാനമായ പങ്കുണ്ട്.
എത്തിച്ചേരാനുള്ള വഴി ഏറ്റവും അടുത്ത ബസ്സ്സ്റ്റേഷനുകൾ - കൊടുങ്ങല്ലൂർ - 14 കി.
, അങ്കമാലി 14 കി.
ചാലക്കുടി - 18 കി.
മീ, തൃശ്ശൂർ - 35 കി.
മീ, ഇരിങ്ങാലക്കുട - 27 കി.
മി, ആലുവ - 18 കി.
മി ഏറ്റവും അടുത്ത റെയിൽ‌വേസ്റ്റേഷനുകൾ -അങ്കമാലി 16കി.
മി. ചാലക്കുടി - 18 കി.
മി, തൃശ്ശൂർ - 35 കി.
മി, ഇരിങ്ങാലക്കുട - 27 കി.
മി ഏറ്റവും അടുത്ത വിമാനത്താവളം - കൊച്ചി അന്താരാഷ്ട്ര വിമാനത്താവളം
ഗാർഗി അനന്തൻ ഇംഗ്ലീഷ് വിലാസം https://ml.wikipedia.org/wiki/Gargi_Ananthan
മലയാള ചലച്ചിത്ര - നാടക അഭിനേത്രിയാണ് ഗാർഗി അനന്തൻ.
ന്യൂ​യോ​ർ​ക് ഇ​ന്ത്യ​ൻ ച​ല​ച്ചി​ത്ര​മേ​ള​യി​ൽ (എ​ൻ.​വൈ.​ഐ.​എ​ഫ്.​എ​ഫ്) മി​ക​ച്ച ന​ടി​ക്കു​ള്ള പു​ര​സ്കാ​രം നേ​ടി​.
അ​ന​ന്ത​നും മേ​രി​യാ​നു​മാ​ണ് മാ​താ​പി​താ​ക്ക​ൾ.
തൃ​ശൂ​ർ സ്കൂ​ൾ ഓ​ഫ് ഡ്രാ​മ​യി​ൽ ബി​രു​ദ​ പഠനം നടത്തി.
പോ​ണ്ടി​ച്ചേ​രി സ​ർ​വ​ക​ലാ​ശാ​ല​യി​ൽ പെർഫോർമിംഗ് ആർട്സിൽ പി.​ജി ബിരുദധാരിയാണ്.
ജീവിത പങ്കാളി അജയ് ഉദയൻ
വി​നാ​യ​ക് സ​ഹോ​ദ​ര​നാ​ണ്.
ചലച്ചിത്രങ്ങൾ റൺ കല്യാണി ഗ്രാമവൃക്ഷത്തിലെ കുയിൽ നോർമൽ ഏകൻ അനേകൻ നാരായണീൻ്റെ മൂന്നാണ്മക്കൾ വടക്കൻ ചേര പുരസ്കാരങ്ങൾ ന്യൂ​യോ​ർ​ക് ഇ​ന്ത്യ​ൻ ച​ല​ച്ചി​ത്ര​മേ​ള​യി​ൽ മി​ക​ച്ച ന​ടി​ക്കു​ള്ള പു​ര​സ്കാ​രം കൊ​ൽ​ക്ക​ത്ത ച​ല​ച്ചി​ത്ര​മേ​ള​യി​ൽ പ്ര​ത്യേ​ക പ​രാ​മ​ർ​ശം ആദ്യ ചിത്രമായ റൺ കല്യാണിക്ക് ലഭിച്ചു മഹീന്ദ്ര എക്സലൻസ് ഇൻ തീയറ്റർ അവാർഡിന് 2019ൽ മികച്ച നടിക്ക് നാമനിർദേശം ചെയ്യപ്പെട്ടു പ്രേം നസീർ ഫൗണ്ടേഷൻ പുരസ്ക്കാരം മികച്ച സഹനടിക്കുള്ള ഫിലിം ക്രിട്ടിക്ക്സ് പുരസ്കാരം അവലംബം ↑ ↑ ↑ അധിക വായനയ്ക്ക് അഭിമുഖം
പൊൻകുന്നം വർക്കി ഇംഗ്ലീഷ് വിലാസം https://ml.wikipedia.org/wiki/Ponkunnam_Varkey
മലയാള ഭാഷയിലെ ശ്രദ്ധേയനായ ഒരു കഥാകൃത്തായിരുന്നു പൊൻകുന്നം വർക്കി (ജൂലെെ 1 , 1910 - ജൂലൈ 2 , 2004 ).
1910 ജൂലെെ 1ന് ആലപ്പുഴ ജില്ലയിലെ എടത്വായിലാണ് വർക്കി ജനിച്ചത്‌.
അദ്ദേഹം ജനിച്ച് ഏതാനും ദിവസങ്ങൾക്കുശേഷം അദ്ദേഹത്തിന്റെ കുടുംബം കോട്ടയം ജില്ലയിലെ പൊൻകുന്നത്തേക്ക്‌ താമസംമാറി.
മലയാളഭാഷയിൽ ഹയർ, വിദ്വാൻ ബിരുദങ്ങൾ പാസായ ശേഷം അദ്ധ്യാപകനായി. 'തിരുമുൽക്കാഴ്ച' എന്ന ഗദ്യകവിതയുമായാണ്‌ 1939-ൽ വർക്കി സാഹിത്യ രംഗത്തേക്കു കടന്നത്‌.
പ്രഥമകൃതിക്കുതന്നെ മദ്രാസ്‌ സർവ്വകലാശാലയുടെ സമ്മാനം ലഭിച്ചു.
കഥകൾ എഴുതിയതിന്റെ പേരിൽ അധികാരികൾ വർക്കിയെ അധ്യാപന ജോലിയിൽനിന്നു പുറത്താക്കി.
സി. പി. രാമസ്വാമി അയ്യരെ വിമർശിച്ചു മോഡൽ എന്ന കഥ എഴുതിയതിന്റെ പേരിൽ 1946-ൽ ആറുമാസം ജയിലിൽക്കിടക്കേണ്ടി വന്നു.
നാടകവും ചെറുകഥയുമുൾപ്പടെ അൻപതോളം കൃതികൾ വർക്കിയുടേതായി പ്രസിദ്ധപ്പെടുത്തി.
ശബ്ദിക്കുന്ന കലപ്പ വളരെ പ്രസിദ്ധമായ രചനയാണ്.
ആ വാഴ വെട്ട് പ്രസിദ്ധമായ കഥയാണ് .
മലയാള സിനിമകൾക്ക്‌ കഥയും സംഭാഷണവും രചിച്ചിട്ടുണ്ട്‌.